Laila Bokhari

**Laila Bokhari** () var ein norsk statsvitar, tryggleikspolitikk og terrorforskar og politikar for Høgre. Ho forska særleg på terrorisme og politisk motivert vald i Sør- og Sentral Asia, Midtausten og Europa.

Ho vart i 2013 statssekretær ved Statsministerens kontor med ansvar som tryggleikskoordinator (tryggleik og beredskap). Ho var statssekretær i Utenriksdepartementet 2016-2017.

## Liv og virke

### Bakgrunn
Bokhari vart fødd i London med ein pakistansk far og norsk mor. Ho voks opp på Lillehammer, London og i Islamabad. Ho studerte statsvitskap, internasjonal rett, internasjonal politikk ved Universitetet i Kent i Storbritannia og Amsterdam i Nederland. Ho tok òg Sjefskurset ved Forsvarets Høgskole (FHS) og var Kistefos Fellow ved Harvard Kennedy School of Government. Bokhari hadde personleg kjennskap til Pakistan og Afghanistan. Ho studerte arabisk og Midtausten-politikk i Jerusalem og på Vestbreidda.

### Karriere
Ho arbeidde ved Forsvarets forskingsinstitutt, Norsk utanrikspolitisk institutt (NUPI), SNs sikkerhetsråds al-Qaida-Taliban monitoreringsteam («1267-komitéen»), Temporary International Presence in Hebron (TIPH), PRIO, NATO og OSSE. Ho var òg tilsett ved den norske ambassaden i Islamabad i Pakistan.

Bokhari var fast kommentator i Forsvarsforum (F), Ny Tid og Gudbrandsdølen Dagningen (GD) og sat blant anna i Regjeringas sikkerheitspolitiske utvalg 2006-2009, fleire NATO-arbeidsgrupper og rådet til Pakistan Institute of Peace Studies (2011).

I 2010 gav ho ut boka *Hellig Vrede. Min reise gjennom Pakistan*.

Ho vekte interessa til media då ho i samband med fredsprisutdelinga til Barack Obama uttalte at «ekstreme dyrevernere, klimaforkjempere, gjengmiljø og høyreekstreme miljøer» utgjer ein større fare enn islamistisk terror.

I 2011 vart ho utnemnd til medlem av 22. juli-kommisjonen.

Bokhari vart utnemnd til statssekretær for statsminister Erna Solberg den 16. oktober 2013. Ho tiltredde ein nyopprettet stilling som statssekretær og tryggleikskoordinator ved Statsministerens kontor. 2018-2019 var Bokhari knytt til seg Harvard Kennedy School of Government som Kistefos Fellow og tok ein Mid-Career Master in Public Administration (MPA), med fokus på tryggleiksleiing i krisesituasjonar.

Ho var styreleiar for Stiftelsen Lillehammer Museum, og styremedlem av Oslo Metropolitan University, Norsk Utenrikspolitiskinstitutt, RAFTO Foundation, Human Rights House Foundation og Nansen Fredssenter. Ho sat òg som Director of Board ved Global Center on Cooperative Security (USA) og The Hedayah Center (UAE). Bokhari var medlem av Direksjonen i Polyteknisk Samskipnad og av Høgres Internasjonale Utval.

Bokhari døydde 12. desember 2025 etter fleire års kreftskjukdom.

## Bibliografi

* *Hellig Vrede. Min reise gjennom Pakistan*, Gyldendal 2010
* *Arven etter far*, i samarbeid med Åshild Eidem, sakprosa, Gyldendal 2015

## Kjelder


**Denne artikkelen bygger på «[[:nb:Laila Bokhari|Laila Bokhari]]» frå ,  den 24. november 2021.*  

## Bakgrunnsstoff

* Laila Bokhari, «Å forhindre Kaos-istan», kronikk, *[[Aftenposten]]*, 9. oktober 2009
* Laila Bokhari, «Obamas 'riktige' krig», kronikk, *Aftenposten*, 31. mars 2009
* «Nettprat med Laila Bokhari», *Aftenposten*, 10. desember 2009
* Utnevnt til statssekretær - http://www.vg.no/nyheter/innenriks/artikkel.php?artid=10144487
* radio.nrk.no Sommer i P2  Radioprogram med Laila Bokhari (1 times varighet) 04.08.2012